****

* + - 1. **ΕΛΛΗΝΙΚΗ ΔΗΜΟΚΡΑΤΙΑ Καλλιθέα : 06-12-2024**
		1. **ΝΟΜΟΣ ΑΤΤΙΚΗΣ Αριθ. Πρωτ. : 62834**

**ΔΗΜΟΣ ΚΑΛΛΙΘΕΑΣ**

**ΔΙΕΥΘΥΝΣΗ : ΠΕΡΙΒΑΛΛΟΝΤΟΣ**

**ΤΜΗΜΑ : Γρ. Αντιδημάρχου ΠΡΟΣ**

**Ταχ./Δ/νση : Ελ.Βενιζέλου 270 κ. Πρόεδρο**

 **Καλλιθέα 17675 Δημοτικού Συμβουλίου**

**ΑΡΜΟΔΙΟΣ : ΕΜΜΑΝΟΥΗΛ ΞΕΝΑΚΗΣ**

**Τηλέφωνο : 210-9417000**

**E-MAIL :** **a.katsani@kallithea.gr**

**ΘΕΜΑ : “** **Λήψη απόφασης για την δυνατότητα παράτασης παραχώρησης απορριμματοφόρου οχήματος στον Δήμο Μυτιλήνης έως 30-06-2025. ”**

**Σχετ. : 1.** Το με Αρ.Πρωτ. ΓΔ/121/-03-12-2024 έγγραφο του Δήμου Μυτιλήνης.

 **2.** Το με Αρ.Πρωτ. 62511/05-12-2024 έγγραφο της Διεύθυνσης Περιβάλλοντος.

Με το έγγραφο του ανωτέρω σχετικού 1, ο Δήμαρχος Μυτιλήνης, υπέβαλε αίτημα προς το Δήμο Καλλιθέας για την δυνατότητα παράταση παραχώρησης ενός απορριμματοφόρου οχήματος προκειμένου να αντιμετωπίσει τις αυξημένες ανάγκες που υφίσταται ως προς την αποκομιδή των απορριμμάτων.

Επισυνάπτοντας και την υπ’αρ.πρωτ. 40336/28-11-2024 τεχνική έκθεση καλής λειτουργίας του οχήματος από τον μηχανολόγο Μηχανικό Τ.Ε του Δήμου Μυτιλήνης.

Με την υπ’αρ. 193/2024 απόφαση Δ.Σ. ο Δήμος Καλλιθέας έχει παραχωρήσει στον Δήμο Μυτιλήνης, το απορριμματοφόρο με αριθμό κυκλοφορίας ΚΤΥ 1916 (ΔΚ-76), έως 31-12-2024.

Η Δ/νση Περιβάλλοντος, με το αρ.πρωτ. 62511/05-12-2024 έγγραφο της, μας ενημερώνει ότι έχει την δυνατότητα παράτασης παραχώρησης έως 30-06-2025, προκειμένου να επιτελέσει το έργο της και δύναται να ανταποκριθεί στο παραπάνω αίτημα του Δήμου Μυτιλήνης.

 Σύμφωνα με το άρθρο 13 παρ. 1ε & 2δ της ΚΥΑ 129/2534/2010 περί «καθορισμού δικαιούχων χρήσης και ανώτατου ορίου κυβισμού κρατικών αυτοκινήτων και άλλες ρυθμίσεις σχετικές με τα κρατικά αυτοκίνητα» επιτρέπεται κατόπιν απόφασης του Δημοτικού Συμβουλίου, η διάθεση για χρήση αυτοκινήτων του Δημοσίου Τομέα σε άλλες υπηρεσίες και συγκεκριμένα από Δήμο ή Κοινότητα σε άλλο Δήμο ή Κοινότητα ή στη Νομαρχιακή Αυτοδιοίκηση του ίδιου Νομού, ύστερα από αιτιολογημένο αίτημα και σύμφωνη γνώμη των ενδιαφερομένων μερών προς **κάλυψη εξαιρετικών υπηρεσιακών αναγκών** τους για συγκεκριμένη χρονική διάρκεια.

**κ. Πρόεδρε,** κατόπιν των ανωτέρω παρακαλούμε για την λήψη απόφασης παράτασης παραχώρησης του απορριμματοφόρου οχήματος και συγκεκριμένα το με αριθμό κυκλοφορίας ΚΤΥ 1916 (ΔΚ-76) μάρκας MERCEDES , στον Δήμο Μυτιλήνης, έως την 30-06-2025 για την αντιμετώπιση των επιτακτικών αναγκών και προβλημάτων που αντιμετωπίζει ο εν λόγω Δήμος, με την προϋπόθεση ότι ο Δήμος Μυτιλήνης θα αναλάβει πλήρως τη συντήρηση του οχήματος και τα βάρη τυχόν πρόκλησης ατυχήματος από υπαιτιότητα του οδηγού του και ότι το όχημα θα επιστραφεί μετά την παρέλευση του χρόνου διάθεσής του, στις εγκαταστάσεις του Δήμου Καλλιθέας με έξοδα του Δήμου Μυτιλήνης και στην κατάσταση την οποία θα του παραδοθεί.

 **Ο ΑΝΤΙΔΗΜΑΡΧΟΣ ΠΕΡΙΒΑΛΛΟΝΤΟΣ**

 **ΒΑΣΙΛΕΙΟΣ ΠΑΠΑΧΡΗΣΤΟΣ**

Επισυνάπτονται:

- Το με αριθμ. πρωτ. ΓΔ/121/-03-12-2024 έγγραφο

Του Δήμου Μυτιλήνης& την Αρ. Πρωτ. 40336/28-11-2024

τεχνική έκθεση καλής λειτουργίας του οχήματος

- Το με αριθμ. πρωτ. 62511/05-12-2024 έγγραφο

Της Δ/νσης Περιβάλλοντος

Εσωτερική Διανομή

* Γρ. Δημάρχου
* Γρ. Γεν. Γραμματέα
* Δ/νση Περιβάλλοντος